ຊາວອີຈິບສືບຕໍ່ ທໍາການ ປະທ້ວງ ລັດຖະບານທະຫານ ຢ່າງບໍ່ລົດລະ (ເບິ່ງວີດີໂອ)
ພວກ​ປະ​ທ້ວງ​ທີ່​ຈະຕຸ​ລັດ​ຕາ​ເຮ​ຍ ຂອງ​ໄຄໂຣ ​​ພາກັນ​ແລ່ນ​ໜີ ​ໃນວັນ​ອາທິດ​ມື້​ນີ້ ​ຂະນະ​ທີ່​ພວກ​ຕໍາ​ຫລວດ​ ​ຍິງ​ລະ​ເບີດນໍ້າ​ຕາ​ໃສ່ພວກປະທ້ວງ
ຕໍາຫລວດອີຈິບໄດ້ຍິງລະເບີດນໍ້າຕາເປັນມື້ທີ່ສອງໃສ່ພວກປະທ້ວງຕໍ່ຕ້ານລັດຖະບານ ຫລາຍພັນຄົນ ທີ່ກໍາລັງພະຍາຍາມຕັ້ງແຄ້ມປະທ້ວງຄືນຢູ່ໃນນະຄອນຫລວງໄຄໂຣ ເພື່ອ ກົດດັນໃຫ້ມີການປະຕິຮູບປະຊາທິປະໄຕໂດຍລັດຖະບານທະຫານຂອງປະເທດນັ້ນ ຜູ້ສື່ຂ່າວວີໂອເອຄົນນຶ່ງກ່າວວ່າ ພວກປະທ້ວງທີ່ຈະຕຸລັດຕາເຮຍ ຂອງໄຄໂຣ ໄດ້ພາກັນ ແລ່ນຫລົບໜີ ໃນວັນອາທິດມື້ນີ້ ຂະນະທີ່ພວກຕໍາຫລວດ ຍິງລະເບີດນໍ້າຕາທີ່ເຮັດໃນ ອາເມລິກາໃສ່ພວກປະທ້ວງ ເພື່ອພະຍາຍາມເຮັດໃຫ້ເຂົາເຈົ້າສະຫລາຍຕົວ ແຕ່ພວກປະ ທ້ວງຕໍ່ຕ້ານລັດຖະບານຫລາຍພັນຄົນ ຍັງຄອບຄອງຈະຕຸລັດດັ່ງກ່າວນັ້ນໄວ້ຢູ່ ບາງຄົນ ກາງເຕັ້ນແຄ້ມ ນອນ ແລະບາງຄົນກໍຂັດຂວາງການຈະລາຈອນ ພວກນັກເຄຶ່ອນໄຫວຕໍ່ ຕ້ານລັດຖະບານອີກຈໍານວນນື່ງພະຍາຍາມຍ່າງໄປຍັງທີ່ປະທ້ວງ ແຕ່ໄດ້ຖືກຕໍາຫລວດ ສະກັດກັ້ນໄວ້ ໃນວັນເສົາວານນີ້ ຕໍາຫລວດໄດ້ໄລ່ພວກປະທ້ວງອອກໄປຈາກຈະຕຸລັດ ຕາເຮຍ ໂດຍໃຊ້ ລູກປືນຢາງ ລະເບີດນໍ້າຕາ ແລະໄມ້ຄ້ອນ ໃນຂະນະພວກປະທ້ວງບາງຄົນຕອບໂຕ້ພວກ ຕໍາຫລວດຄືນ ໂດຍການໂຍນກ້ອນຄອນກີດ ທີ່ມ້າງຈາກຖະໜົນ ແລະຈູດຍົດຕໍາຫລວດ ຄັນນຶ່ງ ພວກເຈົ້າໜ້າທີ່ກະຊວງສາທາລນະສຸກອີຈີີບກ່າວວ່າຜູ້ປະທ້ວງອາຍຸ 23 ປີຄົນນຶ່ງເສຍຊີວິດ ຍ້ອນບາດແຜຖືກປືນຍິງ ແລະອີກ 676 ຄົນບາດເຈັບ ໂຮມທັງພວກຕໍາຫລວດຫລາຍສິບ ຄົນ ແລະພວກນັກຂ່າວຫລາຍໆຄົນ ບາງຄົນໄດ້ຮັບການປິ່ນປົວຕາ ຍ້ອນບາດເຈັບຈາກ ລູກປືນຢາງນັ້ນ ຕໍາຫລວດອີຈິບໄດ້ລ່າຖອຍຈາກຈະຕຸລັດໃນຕອນບ່າຍວັນເສົາ ໃນຂະນະທີ່ພວກນັກເຄຶ່ອນ ໄຫວຕໍ່ຕ້ານລັດຖະບານຫລັ່ງໄຫລເຂົ້າໄປທີ່ຈະຕຸລັດອີກ ບໍລິເວນດັ່ງກ່າວແມ່ນເປັນຈຸດໃຈ ກາງຂອງການລຸກຮືເປັນເວລາ 18 ວັນ ທີ່ໄດ້ໂຄ່ນລົ້ມທ່ານ Hosni Mubarak ປະທານາທິ ບໍດີຜະເດັດການຂອງອີຈິບ ໃນເດືອນກຸມພາຜ່ານມາ ບໍ່ປາກົດມີກໍາລັງທະຫານເຂົ້າແຊກ ແຊງໃນເຫດການວັນອາທິດມື້ນີ້ ນອກນີ້ແລ້ວ ພວກຕໍາຫລວດອີຈິບຍັງໄດ້ກວາດລ້າງພວກປະທ້ວງຕໍ່ຕ້ານ ລັດຖະບານທີ່ ເມືອງ Alexandria ແລະ Suez ໃນວັນເສົາວານີ້ ຊຶ່ງເຈົ້າ ໜ້າທີ່ກ່າວວ່າ ພວກປະທ້ວງຄົນ ນຶ່ງເສຍຊີວິດທີ່ເມືອງ Alexandria